A Bizottság 141/2002/EK rendelete

(2002. január 25.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2433/2001/EK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb a 2700/2000/EK Európai Parlament és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezéseivel összhangban a jogosult még három hónapig hivatkozhasson.

(5) Az e rendeletben előírt intézkedések összhangban vannak a Vámkódexbizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és e rendelet rendelkezéseinek meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezéseivel összhangban még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. január 25-én.

a Bizottság részéről

Frederik Bolkestein

a Bizottság tagja

[1] HL L 329., 2001.12.14., 4. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Körülbelül 9 cm magas, felül körülbelül 7,5 cm átmérőjű kerek nyílással és három üveglábbal rendelkező jégüveg edény. Az edénybe gyertya helyezhető.Az edény kiszerelése gyertya nélkül történik.(Lásd az "A" fényképet.) | 70139900 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 7013 és a 70139900 KN-kód megfogalmazása határozza meg. Az edényt nem úgy tervezték, hogy a gyertyát egy meghatározott helyzetben tartsa, ezért nem rendelkezik a 9405 vámtarifaszám alá tartozó gyertyatartó jellemzőivel. |

2.Három árucikk, készletként, kartondobozban, kiskereskedelemben szokásos módon kiszerelve, amely a következőket tartalmazza:körülbelül 15 cm magas, felül körülbelül 11 cm átmérőjű kerek nyílással rendelkező színtelen üvegedény,körülbelül 4,5 cm magas és körülbelül 5 cm átmérőjű henger alakú gyertya,körülbelül 150 g finom homokot tartalmazó műanyag tasakA gyertyát az edény alján elhelyezkedő homokba állítják.(Lásd a "B" fényképet.) | 70139900 | A besorolást a Kombinált Nómenklatúra 1., 3.b) és 6. általános értelmezési szabályának rendelkezései, valamint a 7013 és a 70139900 KN-kód megfogalmazása határozza meg. A három árucikk megfelel a készletben kiszerelt termékekre vonatkozó besorolásnak. Az üvegedény képezi azt az árucikket, amely a készlet alapvető jellemzőit meghatározza. Az edényt nem úgy tervezték, hogy a gyertyát egy meghatározott helyzetben tartsa, ezért nem rendelkezik a 9405 vámtarifaszám alá tartozó gyertyatartó jellemzőivel. |

+++++ TIFF +++++

+++++ TIFF +++++

--------------------------------------------------